I sesongen 2006 ble Bye leid ut til Kolbotn, som led av keepermangel på grunn av skader på sine keepere. Det ble da avtalt at Lise Beate Bye ikke skulle spille den siste seriekampen mot Trondheims-Ørn. Kolbotn brøt derimot denne avtalen, og vant 2-0 over Ørn med Lise Beate Bye i mål. Med denne seieren vant Lise Beate Bye og Kolbotn seriegull på bedre målforskjell enn Ørn. Kolbotns brudd på avtalen vakte sterke reaksjoner blant Ørn-trener Gøril Kringen og resten av Trondheims-Ørn.